РЕПУБЛИКА СРБИЈА

НАРОДНА СКУПШТИНА

Одбор за финансије, републички буџет

и контролу трошења јавних средстава

11 Број 06-2/195-20

8. децембар 2020. године

Б е о г р а д

ЗАПИСНИК

10. СЕДНИЦЕ ОДБОРА ЗА ФИНАНСИЈЕ, РЕПУБЛИЧКИ БУЏЕТ И КОНТРОЛУ ТРОШЕЊА ЈАВНИХ СРЕДСТАВА, ОДРЖАНЕ 8. ДЕЦЕМБРА 2020. ГОДИНЕ

Седница је почела у 14,00 часова.

Седници је председавала др Александра Томић, председник Одбора.

Седници су присуствовали чланови Одбора: Верољуб Арсић, Зоран Бојанић, Никола Јоловић, Оливера Пешић, Соња Влаховић, Горан Ковачевић, Бобан Бирманчевић, Ана Чарапић, Владимир Маринковић, Марина Рагуш и Милорад Мијатовић.

Седници су присуствовали и: Виктор Јевтовић (заменик члана Одбора Верољуба Арсића), Адријана Пуповац (заменик члана Одбора Душка Тарбука) и Угљеша Марковић (заменик члана Одбора Душана Бајатовића).

Седници нису присуствовали чланови Одбора: Братимир Васиљевић, Золтан Пек и Војислав Вујић, нити њихови заменици.

На предлог председника, Одбор је, једногласно (14 гласало „за“), утврдио следећи

Д н е в н и р е д:

1. Доношење Одлуке о организовању јавног слушања

**ПРВА ТАЧКА ДНЕВНОГ РЕДА: Доношење Одлуке о организовању јавног слушања**

Александра Томић, председник Одбора, подсетила је посланике да је Влада Републике Србије је у скупштинску процедуру упутила Предлог закона о фискализацији и Предлог закона о дигиталној имовини. Имајући у виду да се предложеним законима уводе неки потпуно нови институти и нова решења, предложила је да о ова два предлога закона Одбор одржи јавно слушање на тему: „Представљање Предлога закона о фискализацији и Предлога закона о дигиталној имовини“, у петак, 11. децембра 2020. године, са почетком у 11,00 часова у Малој сали Дома Народне скупштине.

 Председник Одбора је, такође, изнела да би јавном слушању били позвани да присуствују чланови и заменици чланова Одбора за финансије, републички буџет и контролу трошења јавних средстава, председници осталих одбора у Народној скупштини, председници посланичких група Народне скупштине, представници Владе и надлежног министарства, као и других институција и организација у Србији, представници стручне јавности, невладиних организација и цивилног сектора.

 На основу члана 84. Пословника Народне скупштине, Одбор за финансије, републички буџет и контролу трошења јавних средстава донео је, на седници одржаној 8. децембра 2020. године, једногласно (14 је гласало „за“), следећу

О Д Л У К У

1. Организује се Јавно слушање Одбора за финансије, републички буџет и контролу трошења јавних средстава на тему „Представљање Предлога закона о фискализацији и Предлога закона о дигиталној имовини“;
2. Јавно слушање ће се одржати у петак, 11. децембра 2020. године, са почетком у 11,00 часова, у Дому Народне скупштине, у Малој сали, Трг Николе Пашића бр. 13;
3. На јавно слушање позивају се: чланови и заменици чланова Одбора за финансије, републички буџет и контролу трошења јавних средстава, председници посланичких група Народне скупштине, председници Одбора у Народној скупштини, представници Владе и надлежног министарства, као и других институција и организација у Србији, представници стручне јавности, невладиних организација и цивилног сектора.

 Седница је завршена у 14,05 часова.

 Седница је тонски снимана.

 СЕКРЕТАР ПРЕДСЕДНИК

 Тијана Игњатовић др Александра Томић